Eetris on Jeruusalemma Uudiste erisaade ja Pekka Sartola.
Head suvist laupäevaõhtut!
Esimese osa teemaks on kolmas tempel.
Järgmised neli laupäeva
liigume väga eskatoloogilistel maastikel,
ehk analüüsime veel teostumata prohveteeringuid.
Nii neid, mis puudutavad kogudust ehk Kristuse järgijaid,
kui ka toorausu põhjal tulevikku hindavate juute.
Milline praegu maailma ja Euroopa olukord ka poleks,
siis liiga kiireid järeldusi ei maksa teha,
eriti kui pea kõik käsitletavad sündmused
ootavad veel suurema terviku ja mitmetekümnete
veel teostumata Jumala ilmutuste realiseerumist.
Jeruusalemma Templimägi on olnud, eriti aasta algupoolel
kümnete, isegi sadade vägivaldsete märulite tulipunktis.
Mõistmata seda põhjatut viha ja vastupanu Piibli ilmutustele,
on tavakodanikul peaaegu võimatu kujutleda
usulise fanatismi tekitatud raevu ja viha,
mis on ilmnenud vägivaldsustena just selles paigas.
Kõik koondub just Templimäe ja Piibli ilmutuse ümber,
nagu tõlgendavad ka ortodoksi juudid,
et nad peavad alustama uuesti Tooras ette nähtud loomaohvreid
ja just Templimäele ehitatud ohvrialtaril.
Ei kuskil mujal. See põhineb oletusel,
et Messias ei saa tulla ja ilmutada end juutidele,
enne kui nad on patte kahetsenud, ja meelt parandanud,
mille tunnuseks alustavad nad taas, pea kahe aastatuhande järel,
vanatestamentlikke ohvritalitusi.
Nii möödub ortodoksi judaism Jeesuse Naatsaretlase,
meie Issanda ja Messia lepitustöö Kolgatal,
mis katab ka juutide patud,
eeldades, et see vastava ohvrina ka vastu võetakse.
Nad alustavad taas vanatestamentlikku ohverdamist
ainsas kohas, kus jumalakartlik juut seda teha võib -
Jeruusalemma Templimäel püstitatud ohvrialtaril.
Eelnenud aastail ja aastakümneil
on selleks vajalikke materjale ette valmistatud
ja tehtud täpselt Tooras kirjeldatud eeskujude järgi.
Kõik vahendid, kokku 62 erinevat, ja preestrite rõivad,
on täpselt sellised, nagu Mooses oli käskinud teha.
Kõige tipuks, ja ohvritalituste alustamiseks
on suudetud arendada ka täiesti koššer-puhas karjatõug.
Selline, mida kirjeldati juba kogudusetelgi
ja Saalomoni esimese templi ajal,
veatu roostepunane veis.
Selle kohta leiab juhised 4. Moosese 19. peatüki algusest.
"Ja Issand rääkis Moosese ja Aaroniga, öeldes:
"See on Seaduse määrus, mille Issand on andnud, öeldes:
Ütle Iisraeli lastele, et nad tooksid sulle ühe punase veatu lehma,
kellel ei ole kehalist viga, kelle peale veel ei ole iket pandud."
Loom tapetakse ja selle tuhk
kasutatakse templiteenistusse kuuluvate esemete puhastamiseks
ja teatud patuohvrina.
Kõik see on juba valmis, käikulaskmist ootamas.
Ortodoksi juutide jaoks saab sellest päevast
nende unistuste ja aastatuhandeid kestnud soovide täitumine.
Lõpuks usuvad nad, et võivad taas läheneda Vägede Issandale
sel ainsal moel, mida Ta nende nägemuse järgi aktsepteerib,
ja võivad ohverdada iga päev ja nädal oma suurte pattude eest.
Siis Ta kuuleb ja seega ka halastab neile.
Ka suur osa sekulariseerunud juute ja iisraellasi
kogevad seda päeva ühe oma elu suurima täitumusena,
eriti just Jeruusalemmas, üleval Juuda mägedes,
kohas, kuhu Jumal lubas kord panna oma nime
igaveseks ajaks.
Meie, uue lepingu kristlased ja messiaanlikud juudid,
võime muidugi mõista ortodokside templiigatsust
ja taasalustatavaid ohvritalitusi. Nad usuvad,
et järgivad absoluutset juhist, mis anti Moosese vahendusel
3500 aastat varem
ja mida pole tühistatud.
Aga see, miks nad ohverdavad, on hoopis midagi muud
kui pattude lepitamine ja selle kaudu Jumala soosingu taastamine.
Nende asjadega, nagu teame, tegeleti Kolgatal 2000 aasta eest
ja kinnitati ülestõusmisega mõni päev hiljem.
Just siis, neil inimkonna ajaloo märkimisväärseimail päevil,
tühistati ka vana leping,
see, mille Issand ise oli teinud Iisraeli rahvaga,
ja selle asemel kehtestati uus leping,
mis puhastab inimese pattudest Jumala ees
ja millest prohvet Jeremija räägib järgmist:
Jeremija 31:31-32 - "Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu:
mitte selle lepingu sarnase, mille ma tegin nende vanematega sel päeval,
kui ma võtsin nad kättpidi, et viia nad välja Egiptusemaalt -
selle mu lepingu nad murdsid,
kuigi ma olin nad võtnud enese omaks, ütleb Issand."
See uus leping on just see, mis valmistati ja pitserdati Kolgatal
2000 aastat tagasi
ja meie Päästja ise on andnud juhised selle meenutamiseks.
Teeme seda iga kord leiba murdes ja loeme seda puudutavad sõnad
1. Korintlaste kirja 11. peatükist apostel Pauluse järgi:
"Sest mina olen Issandalt saanud, mida ma olen andnud teilegi:
et Issand Jeesus sel ööl, mil tema ära anti,
võttis leiva, tänas, murdis ja ütles:
'See on minu ihu, mis teie eest antakse.
Tehke seda minu mälestuseks!'
Selsamal kombel võttis ta ka karika pärast õhtusöömaaega ja ütles:
'See karikas on uus leping minu veres.
Nii sagedasti kui te sellest joote, tehke seda minu mälestuseks!'"
Nii kinnitas Jeesus ise varem loetud
Jeremija ca 650 aastat varem antud prohveteeringut
uue lepingu kohta, mis teostus just Tema lepitustööna
ja saavutas patu vaheseina lõhkumise inimese ja Jumala vahel.
See puudutab kõiki rahvaid, ka juute,
aga see eeldab, et see võetakse vastu
ja aktsepteeritakse isiklikult Jumala armu tasuta ilminguna.
Sellele pole enam midagi lisada või ära võtta
ühegi vanatestamentliku ohvritalituse kaudu.
Kuid tänapäeva judaism
ei tunnista Jeesust prohvetite ilmutatud Messiaks.
Nad ei tunnistanud Teda 2000 aasta eest,
kuigi apostlid esitasid kui tahes ümberlükkamatuid tõendeid,
et just Jeesuse Naatsaretlase,
Tema sünni, missiooni, surma ja ülestõusmisega
sobisid kõik sajad Messia tulekut puudutavad prohveteeringud.
Just seetõttu püüavad nad alustada uusi ohvritalitusi,
mis lõppesid ametlikult 70. a, pärast seda, kui roomlased hävitasid
toonase Herodese ehitatud teise templi.
Ka selle ehitamine on ilmutatud Piiblis
ja sellest saab üks lõpuaegade märkimisväärsemaid
ja Jeesuse naasmisega seotud nähtavaist ennustusmärkidest.
Aga ka just seetõttu tahavad
Templimäge oma ainuõiguseks pidavad moslemid teha
ja teevadki kõik, et takistada nende piibellike prohveteeringute teostumist.
Samas arendati Templimäe ajaloole uued raamid,
mis sobivad islami perspektiiviga,
ja samas mööduti tunnustatud ajaloost, piibellikust ajaloost
ja juudi traditsioonist selle kümnete tuhandete tõenditega.
Sellega on seotud kõige selle eitamine,
mis puudutab eelkõige templeid.
Nii olemasolu kui kõige muu osas.
Seda Yasser Arafati valitsuse ajal vormitud uut ajalugu
esitletakse endiselt peaaegu samal kujul
kõigis PO alluvuses toimivais õppeasutustes,
põhikoolist gümnaasiumi ja ülikoolini välja.
Nende templitega seotud omapärasuste ja nn tõenditega
on seotud nii suur vaimne ja usuline laeng,
et moslem neelab vastu vaidlemata kõik,
mida talle neis asjus ette söödetakse.
Neis ei sobi kahelda, vaid need tuleb tõena omaks võtta.
Islami väited templite suhtes on vähemalt veidrad,
kuid need on ka täis ajaarvamisega seotud segadust,
aga kuna neid mainitakse Muhhamedi pärandiõpetuses sunnas,
ei sobi neis kahelda rohkem kui Koraaniski.
Islami väitel oli Aabraham moslem.
Ta ehitas oma poja Ismaeliga Meka tsentraalmošee,
islami tähtsaima pühamu.
Ka kõik Piibli patriarhid on olnud moslemid,
ja seega kõik Templimäel kunagi seisnud hooned,
Saalomoni, Serubbaabeli ja Herodese aegsed juudi templid,
ongi olnud islami mošeed.
Pisiseik, et islam usundina
tekkis rohkem kui 2600 aastat pärast Aabrahami,
pole selgitajaid eriti häirinud.
Saalomoni templi ehk islami meelest mošee
ehitas aga Jaakob, Iisraeli hõimude esiisa.
Nii jäi Saalomoni hooleks vaid Jaakobi ehitatud mošee remont,
ja ta ei ehitanud mingit uut hoonet,
vaid parandas Jaakobi aegse mošee uude ja tervemasse vormi.
Kui Templimäele ja seal asunud hoonetele
ei lisata vaimset raamistikku,
oleks võimatu neid veidraid väiteid mõista.
Kui on teada Piibli ilmutused, Jumala plaan
ja kuidas nii tempel kui Iisrael rahvana
on seotud lõpuaja sündmustega,
sobivad needki hingevaenlase sünnitatud väited
eskatoloogilises mosaiigis õigetele kohtadele.
Just täna märatsevad islamistid kõige selle nimel,
mis on seotud just Templimäe
ning laiemalt Jeruusalemma ja selle vanalinnaga.
Toetuseks näivad nad olevat saanud
pea kõik rahvusvahelised ühendused, kes neelavad sõnatult tõena
kõik islamistide söödetud valed Jeruusalemma islamistlikust ajaloost.
Need on siiski lähteasendiks,
kui uurime järgmistes saadetes sündmuste edenemist
täitumise suunas, uue taeva ja maa,
tulevase uue maailma suunas.
Järgmises saates, nädala pärast küsime:
Kas ratsanikud on juba teel? Jääge kanalile!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee